Huescako probintzia

Huesca —edo, izen historiko gisa, Oska— (aragoieraz Uesca) Espainiako probintzia bat da, Aragoiko autonomia erkidegoan kokatua. 2010. urtean, probintziak 228.566 biztanle zituen, eta 2018an 219.345. Hiriburua Huesca hiria da.

Euskarazko testu berezi, historia lan edo eleberrietan, Oska izen historikoa erabil daiteke.

Mugakideak 
Mugakide hauexek ditu: Iparraldean, Pirinio Atlantikoak, Pirinio Garaiak eta Garona Garaia departamendu frantziarrak, ipar-mendebaldean Nafarroa, hegoaldean Zaragozako probintzia eta ekialdean Lleida.

Udalerriak

Eskualdeak 

 Alto Gállego (Sabiñánigo).
 Bajo Cinca/Baix Cinca (Fraga).
 Cinca Medio (Monzón).
 Hoya de Huesca/Plana de Uesca (Huesca).
 Jacetania/Chazetania (Jaca).
 La Litera/La Llitera (Tamarite de Litera).
 Monegros (Sariñena).
 Ribagorza (Graus).
 Sobrarbe (Aínsa eta Boltaña).
 Somontano de Barbastro (Barbastro).

Inguru naturala

Mendiak 
Erdialdeko Pirinioetako hainbat gailur probintzia honetan daude kokatuta, beti ere Erdialdeko Pirinioak izeneko eskualde frantziarraren mugan. Horietatik, altuenak hauexek dira:
 Aneto (3.404 m)
 Posets (3.375 m).
 Monte Perdido (3.352 m).
 Maldito (3.350 m).
 Espadas (3.332 m).
 Cilindro (3.328 m).
 Perdiguero (3.222 m).
 La Maladeta (3.312 m).
 Tempestades (3.290 m).
 Pico Añisclo (3.254 m).
 Marbore (3.248 m).
 Margalida (3.241 m).
 Bachimala (3.177 m).
 Balaitus (3.146 m).

Ibaiak 
 Aragon
 Gallego
 Cinca

Eski pistak 
 Candanchú
 Astún
 Formigal
 Panticosa-Los Lagos
 Cerler

Kultura

Hizkuntzak 
Gaztelaniaz gain, hurrengo herrietan aragoiera ere mintzatzen da, oso egoera gutxituan bada ere: Graus, Monzon, Balbastro, Fonz, Echo, Estadiella, Benás, Samianigo, Chaca, Plan, Ansó, Ayerbe, Broto eta Lo Grau.

Probintziako ekialdean, Sartaldeko Zerrenda deitutako zonaldean, katalunierazko hiztunak bizi dira, bertakoak.

Euskal toponimia 
Astazu, Ayerbe, Basaran, Bernués, Berroy, Bolea, Escuain, Escuzana, Espelunz, Javierre, Laña, Larrés, Loarre, Manchola, Martés, Ordesa, Oza, Sigüés, Sinués, Siresa, Suaso, Urdoze eta Zuriza dira Huescako herrien eta mendien izenetan gelditu diren euskarazko aztarna batzuk, Xamar hizkuntzalariak bildu duenaren arabera ("Euskara Jendea", 2006).

Erreferentziak

Kanpo estekak 
  Huescako Diputazioaren webgunea

Huescako probintzia